พระราชกฤษฎีกาจัดตั้งเทศบาลตำบลสำโรงใต้อำเภอพระประแดง จังหวัดสมุทรปราการพ.ศ. ๒๕๔๐ ภูมิพลอดุลยเดชป.ร.ให้ไว้ ณวันที่ ๒ กุมภาพันธ์ พ.ศ. ๒๕๔๐เป็นปีที่ ๕๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลสำโรงใต้ อำเภอพระประแดงจังหวัดสมุทรปราการ ขึ้นเป็นเทศบาลตำบลอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๙แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลสำโรงใต้ อำเภอพระประแดง จังหวัดสมุทรปราการ พ.ศ. ๒๕๔๐มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลสำโรงใต้อำเภอพระประแดง จังหวัดสมุทรปราการ ขึ้นเป็นเทศบาลตำบล มีชื่อว่า เทศบาลตำบลสำโรงใต้อำเภอพระประแดง จังหวัดสมุทรปราการมาตรา ๔ ให้กำหนดเขตเทศบาลตำบลสำโรงใต้อำเภอพระประแดง จังหวัดสมุทรปราการ ไว้ดังนี้หลักเขตที่ ๑ ซึ่งตั้งอยู่ริมฝั่งแม่น้ำเจ้าพระยาฝั่งตะวันตก ตรงจุดที่แนวเส้นแบ่งเขตระหว่างตำบลตลาดกับตำบลบางหญ้าแพรก และตำบลทรงคนองตัดกับริมแม่น้ำเจ้าพระยา ฝั่งตะวันตกด้านเหนือตั้งแต่หลักเขตที่ ๑ เป็นเส้นเลียบแนวเส้นแบ่งเขตระหว่างตำบลบางหญ้าแพรกกับตำบลทรงคนองตำบลสำโรงกลางกับตำบลทรงคนอง ตำบลสำโรงกลางกับตำบลบางกระสอบ ตำบลสำโรงกับตำบลบางกระสอบและตำบลสำโรงกับตำบลบางน้ำผึ้ง ไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ตรงแนวเส้นแบ่งเขตระหว่างจังหวัดสมุทรปราการกับเขตกรุงเทพมหานครตรงจุดที่แนวเส้นแบ่งเขตระหว่างตำบลสำโรงกับตำบลบางน้ำผึ้ง บรรจบกับแนวเส้นแบ่งเขตจังหวัดสมุทรปราการกับเขตกรุงเทพมหานครจากหลักเขตที่ ๒ เป็นเส้นเลียบแนวเส้นแบ่งเขตระหว่างจังหวัดสมุทรปราการกับเขตกรุงเทพมหานครไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ตรงแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการตรงจุดที่แนวเส้นแบ่งเขตระหว่างจังหวัดสมุทรปราการกับเขตกรุงเทพมหานครบรรจบกับแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการด้านตะวันออกจากหลักเขตที่ ๓ เป็นเส้นเลียบแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการไปทางทิศตะวันตกเฉียงใต้ ถึงหลักเขตที่ ๔ซึ่งตั้งอยู่ตรงแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการ ตรงจุดที่คลองสายธนูบรรจบกับแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการฝั่งตะวันออกด้านใต้จากหลักเขตที่ ๔ เป็นเส้นเลียบแนวเส้นแบ่งเขตระหว่างอำเภอพระประแดงกับอำเภอเมืองสมุทรปราการไปทางทิศตะวันตกเฉียงเหนือและทิศตะวันตกเฉียงใต้ ถึงหลักเขตที่ ๕ ซึ่งตั้งอยู่กึ่งกลางแม่น้ำเจ้าพระยาตรงจุดที่แนวเส้นแบ่งเขตระหว่างอำเภอพระประแดงกับอำเภอเมืองสมุทรปราการและอำเภอพระสมุทรเจดีย์บรรจบกับแนวเส้นแบ่งเขตระหว่างตำบลบางหัวเสือกับตำบลบางจากด้านตะวันตกจากหลักเขตที่ ๕ เป็นเส้นเลียบแนวเส้นแบ่งเขตระหว่างตำบลบางหัวเสือกับตำบลบางจากตำบลบางหญ้าแพรกกับตำบลบางครุ และตำบลบางหญ้าแพรกกับตำบลตลาดไปทางทิศตะวันออกเฉียงเหนือ บรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลสำโรงใต้อำเภอพระประแดง จังหวัดสมุทรปราการ ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลสำโรงใต้อำเภอพระประแดง จังหวัดสมุทรปราการ ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบลตามมาตรา ๔๙ แห่งพระราชบัญญัติเทศบาลพ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ชวลิตยงใจยุทธนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลตำบลสำโรงใต้อำเภอพระประแดง จังหวัดสมุทรปราการ พ.ศ. ๒๕๔๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลสำโรงใต้อำเภอพระประแดง จังหวัดสมุทรปราการ มีสภาพอันสมควรยกฐานะขึ้นเป็นเทศบาลตำบลสำโรงใต้อำเภอพระประแดง จังหวัดสมุทรปราการ ประกอบกับสมควรให้เขตเทศบาลดังกล่าวคลุมพื้นที่บริเวณแม่น้ำเจ้าพระยาบางส่วนที่อยู่ในเขตตำบลซึ่งไม่ได้จัดตั้งเป็นสุขาภิบาลสำโรงใต้ เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๔/ตอนที่ ๒ ก/หน้า ๑/๑๔ กุมภาพันธ์ ๒๕๔๐